section_heading: Tko želi razoriti Crkvu
paragraph_text: "Prava protagonistica ove knjige je uistinu Katolička Crkva kao vrhunac spiritualne uzvišenosti u ovom palom svijetu, ona koja posjeduje kontinuitet Mističnog Tijela i Trajne Nazočnosti i time ostaje jedina nada u život vječni. Autor nam pokazuje, tvrdim do danas rijetko otvorenom jasnoćom, svu uzvišenost Crkve kroz njene svece i mučenike, ali i svu njenu palost kroz njezine hijerarhe koji se često pretvaraju u njezine herezijarhe. Autor nam polako i sustavno otkriva sve razmjere najstrašnije urote protiv Crkve, a time i protiv Boga i čovjeka u povijesti. U vremenu se ona zbiva u posljednjih dva stoljeća i to od trenutka kada se Francuskom Revolucijom otvorio apokaliptički bezdan koji se od onda djelovanjem masonskih loža ubrzano otvara i kroz koji čujemo demonske pobjedničke krikove. Čitajući Lojkića postaje jasno da sjedimo na vulkanu koji samo što nije eksplodirao. Na vulkanu zatiranja svega božanskog i ljudskog u čovjeku. Tek je nešto više od stotinu godina kako je Nietszche trijumfalno, ali i očajnički urlao 'Bog je mrtav!' a Sljedbenici Puta uskoro će biti obilježeni kao protivnici novog Moloha koji se zove Sretno Čovječanstvo i masovno istrijebljeni. Auscwitz, Gulag i Bleiburg tek su bile prigodne vježbe... Tada će Čovječanstvo biti sretno – jer se riješilo grijeha, kazne za grijeh, pokore, poniznosti pred Bogom, ne shvaćajući da je sve to potrebno da bi se postigla istinska radost sjedinjenja stvorenja sa Stvoriteljem..."<ref>Tko želi razoriti Crkvu, verbum.hr (pristupljeno 1. rujna 2017.)